หมอธีระวัฒน์อ้างผลตรวจ ผอ.โรงพยาบาลสมุทรปราการไม่ได้ติดโควิด-19
ศ.นพ.ธีระวัฒน์ เหมะจุฑา โพสต์ข้อมูลผลตรวจยืนยันว่า ผอ.โรงพยาบาลสมุทรปราการ ไม่ได้ติดเชื้อโควิด-19 หลังเคยระบุว่าเป็นหนึ่งในบุคลากรทางการแพทย์ติดเชื้อเมื่อวันที่ 4 เม.ย. ผู้สื่อข่าวรายงานว่า จากกรณีกรมควบคุมโรค กระทรวงสาธารณสุข เคยเปิดเผยข้อมูลระบุ เมื่อวันที่ 26 มี.ค.2563 มีบุคลากรทางการแพทย์ 3 ราย เป็นผู้ป่วยยืนยันติดโควิด-19 รายใหม่ ซึ่ง 1 ใน 3 ราย คือ นพ.นำพล แดนพิพัฒน์ ผอ.โรงพยาบาลสมุทรปราการ ซึ่งเพิ่งย้ายมาเป็นผู้อำนวยการไม่นานนั้นล่าสุด ศ.นพ.ธีระวัฒน์ เหมะจุฑา ผอ.ศูนย์วิทยาศาสตร์สุขภาพโรคอุบัติใหม่ คณะแพทยศาสตร์ จุฬาลงกรณ์มหาวิทยาลัย โพสต์ข้อความผ่านทางเฟซบุ๊ก ระบุผลตรวจยืนยันของ ผอ.โรงพยาบาลสมุทรปราการ ถือว่าไม่มีการติดเชื้อ พร้อมอธิบายรายละเอียดเกี่ยวกับการตรวจดังกล่าว โดยจะแจ้งเจ้าตัวและผู้เกี่ยวข้องต่อไปผู้สื่อข่าวรายงานเพิ่มเติมว่า เกี่ยวกับกรณีนี้ ได้พยายามติดต่อสอบถามไปยังผู้เกี่ยวข้องเพื่อขอทราบข้อมูลข้อเท็จจริงเพิ่มเติม แต่ยังไม่มีข้อมูล ความคืบหน้าจะรายงานให้ทราบต่อไป
ศ.นพ.ธีระวัฒน์ เหมะจุฑา โพสต์ข้อมูลผลตรวจยืนยันว่า ผอ.โรงพยาบาลสมุทรปราการ ไม่ได้ติดเชื้อโควิด-19 หลังเคยระบุว่าเป็นหนึ่งในบุคลากรทางการแพทย์ติดเชื้อ 
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,COVID-19,ข่าวทั่วไป